મોરબી : આજના હળાહળ કળિયુગમાં સગોભાઈ ભાઈની સેવા નથી કરતો અને જન્મદાતા માતા-પિતાને પણ સંતાનો વૃધ્ધશ્રમના દરવાજે છોડી આવે છે એવા સમયમાં મોરબીની સેવાભાવી સંસ્થા દ્વારા લાચાર, બેબશ અને પરિવારથી વિખુટા પડેલા લોકોને સાચવી પરિવારથી પણ વિશેષ હૂંફ આપી સારવાર સુશ્રુષા કરી અથાગ મહેનતથી પરિવાર સાથે પુનઃ મિલન કરાવવામાં આવી રહ્યું છે, તાજેતરમાં જ આવા ચારેક કિસ્સામાં વર્ષોથી પરિવારથી વિખુટા પડેલા લોકોને સ્વજન સુધી પહોંચાડવામાં આવ્યા છે જેમાં છેલ્લે જામનગરમાંથી અત્યંત ગંભીર હાલતમાં મળેલા સરબજિત પ્રહલાદ નામના બિહારી યુવાનના પરિવારજનોને કચ્છની માનવજ્યોત નામની સંસ્થાની મદદથી તેના પરિવારજનોને શોધી કાઢવામાં સફળતા મળી છે.